Meidänkin lippukunta lähtee Satahangalle!

Satahanka XI 
Kansainvälinen meripartioleiri 
Sauvossa 28.7.-4.8.2008

Yhdestoista kansainvälinen Satahanka -meripartioleiri kutsuu partiolaisia kaikkialta Suomesta ja ympäri maailmaa merelle ja meren äärelle Sauvon Ahtelaan Turun saaristoon 28.7.-4.8.2008 uuden partiovuosisadan ensimmäiseen suureen suomalaiseen meripartiotapahtumaan.  Leirille odotetaan 1300 osallistujaa, joista lähes neljäsosan odotetaan olevan ulkomaalaisia.

8 päivää merta ja merihenkistä leirielämää

Satahanka XI –leirin teemana ovat merelliset ammatit, joihin tutustutaan läpi leirin ajan itse tekemällä ja kokemalla sekä rannalla että merellä. Satahanka-perinteiden mukaisesti leirin ohjelmaan kuuluu merimiestaitoja, purjehdusta suurilla ja pienillä partioaluksilla, kevytveneillä ja merellinen haikki halki saaristomaisemien. Ohjelmassa on kolme kokopäiväohjelmaa vesillä. Perinteistä iltanuotiota, spektaakkelimaisia avajaisia ja päättäjäisiä ei tietenkään jätetän tälläkään kertaa väliin.

Myös maapartiolaisille

Satahanka on jo vuodesta 1955 ollut se partiotapahtuma, jonka jokaisen meripartiosta innostuneen partiolaisen on pakko päästä kokemaan vähintään kerran elämässään. Leirille voi lähteä on meripartiolainen tai ei. Leirin aikana ehtii hyvin oppia yhtä sun toista.  Merellä vähemmän tai jo enemmän aikaa viettäneelle leiri on elämys ja ainutlaatuinen mahdollisuus tutustua meripartiolaisiin ja meripartioaluksiin ympäri Suomea. Leiriläiseksi Satahangalle pääsevät 12-16 –vuotiaat partiolaiset. Leiriohjelmaa on palvelutehtävien lisäksi on tarjolla myös vanhemmille partiolaisille.

Älä jää rannalle!

Satahangan ilmoittautumisaika on käynnissä tammikuun loppuun saakka. Lomake löytyy Partio-lehden 5/07 välistä (ilmestyi loka-marraskuun vaihteessa) ja netistä osoitteesta www.partio.fi/satahanka. Myös muuta lisätietoa ja juttua leiristä löytyy netistä sekä oman lippukunnan Satahanka-asiamieheltä. Viimeinen ilmoittautumispäivä on 15.2.2008.

Meidän lippukuntamme Satahanka-asiamies on __________________. Hänet tavoittaa parhaiten _______________.

Valokuvat: Satahanka X -leirin tiedotus